Ahmad Dahlan

Sayyid Ahmad Dahlan (bhâsa Arab  أحمد دحلان  ) ( 1 Agustus 1868 – 23 Februari 1923) bhâbhâr kalabân asma (Sayyid Muhammad Darwis) èngghi panèka sèttong Ulama Rajâ aghellar Pahlawan Nasional Indonesia sè aropa'aghi pamaddhek Muhammadiyah. Salèrana panèka pottra kapèng empa' ḍâri pètto' satarètanan ḍâri kalowarga K.H. Abu Bakar. K.H Abu Bakar panèka sèttong ulama bân Khatib kasohor è Masjid Rajâ Kasoltanan Yogyakarta è jhâman ghâpanèka, bân èbhu ḍâri K.H. Ahmad Dahlan panèka pottrè ḍâri H. Ibrahim sè jhughân dhâddhi pangolo Kasoltanan Ngayogyakarta Hadiningrat è jhâmân ghâpanèka.

 Kaoḍi'an Awwâl 
jmpl|Santana kalowarga Ahmad Dahlan
Asma kènè' K.H. Ahmad Dahlan èngghi panèka Muhammad Darwis. Salèrana panèka pottra kapèng empa' ḍâri pètto' orèng satarètanan sè sadhâjâna tarètanna binè', kajhâbhâ alè' bungsona. Salèrana tamaso' katoronan sè kapèng ḍubellâs ḍâri Maulana Malik Ibrahim, sala sèttong sè kasohir è antara walisongo, panèka sè aghâlluwi panyebbaran aghâma islam è Jhâbâ.Kutojo bân Safwan, 1991 Santanana kasebbhut èngghi panèka Maulana Malik Ibrahim, Maulana Ishaq, Maulana 'Ainul Yaqin, Maulana Muhammad Fadlullah (Sunan Prapen), Maulana Sulaiman Ki Ageng Gribig (Djatinom), Demang Djurung Djuru Sapisan, Demang Djurung Djuru Kapindo, Kiai Ilyas, Kiai Murtadla, KH. Muhammad Sulaiman, K.H. Abu Bakar, bân Muhammad Darwis (Ahmad Dahlan).Yunus Salam, 1968: 6 Nasab ḍâri Syaikh Maulana Malik Ibrahim asambhung ḍâ' Nabi Muhammad.

 Sombher